Bruceloza
<s>Bruceloza (Brucellosis) je zarazno oboljenje akutnog ili hroničnog toka prouzrokovano bakterijom iz roda brucela.</s><s>Na težinu i tok bolesti ima uticaja i tip brucela.</s><s>Najteži oblik bruceloze kod ljudi izaziva brucela melitensis (), srednje težak oblik izaziva brucela suis Brucella suis, dok brucela abortus Brucella abortus izaziva u većini slučajeva lakši oblik bolesti.</s><s>U akutnoj fazi bolesti javljaju se opšti simptomi.</s><s>U hroničnoj fazi javljaju se simptomi oštećenja različitih organa i tkiva, praćeni naizmeničnim porastom temperature.</s>

<s>Infektivni agens</s>

<s>Brucele spadaju u prilično otporne mikroorganizme, naročito prema sušenju i nižoj tempeperaturi.</s><s>Mesecima se mogu održati u prašini, u posteljici ili plodovoj tečnosti i u mrtvom plodu životinja.</s><s>Osetljive su na dejstvo povišene temperature, direktne Sunčeve svetlosti i na većinu dezinfikacionih sredstava.</s>

<s>Inkubacioni period</s>

<s>Inkubacioni period kod bruceloze može biti vrlo različit.</s><s>Najčešće se kreće u rasponu 5 - 30 dana, a može da iznosi i više meseci.</s>

<s>Rezervoar zaraze</s>

<s>Rezervoar zaraze su najčešće domaće životinje: za Brucelu suis to su svinje, za brucelu abortus goveda, a za brucelu melitenzis ovce i koze ali mogu biti i zaražena i goveda, konji, psi, kokoši, razne vrste ptica i divljih životinja.</s>

<s>Bruceloza je kod životinja blaga bolest koja se manifestuje samo u graviditetu, i to pobačajima.</s><s>Brucele se nalaze u pobačenom plodu, posteljici, plodovoj vodi, mleku i urinu zaraženih životinja.</s><s>Mada se brucele nalaze u krvi, mokraći i punktatu iz limfnih čvorova bolesnika, čovek nije značajan rezervoar zaraze.</s><s>Infekcija se ne širi interhumano.</s>

<s>Putevi širenja</s>

<s>Ljudi se zaražavaju upotrebom nekuvanog mleka zaraženih životinja ili mlečnih proizvoda, direktnim kontaktom sa zaraženom stokom, odnosno njihovim sekretima i tkivima.</s><s>Bruceloza se širi i respiratornim putem, preko prašine konteminirane mlekom, mokraćom ili postpartalnim dejektima zaraženih životinja.</s>

<s>Ulazno mesto</s>

<s>Ulazno mesto infekcije su male povrede na koži, vežnjači i sluzokoži probavnog, respiratornog i genitalnog trakta.</s>

<s>Osetljivost i otpornost</s>

<s>Osetljivost prema brucelozi je opšta.</s><s>Otpornost koja se razvija posle bolesti je kratkotrajna i nesigurna.</s>

<s>Ostale epidemiološke karakteristike</s>

<s>Od bruceloze obolevaju najčešće osobe koje u svom zanimanju dolaze u kontakt sa zaraženom stokom ili njihovim produktima (stočari, veterinari, mesari, vlasnici stoke).</s><s>Češće obolevanje muškaraca u produktivnom životnom dobu posledica je veće izloženosti.</s><s>Pošto je izlučivanje mikroorganizama najintezivnije tokom partusa domaćih životinja, bruceloza može da ima sezonski karakter ako su izvor zaraze ovce i koze.</s><s>Brucela abortus je u prošlosti bila raširena u SAD, Kanadi, Ujedinjenom Kraljevstvu, zemljama srednje Evrope i južne Afrike.</s><s>Brucella mellitensis je danas raširena, a Brucella suis u severnoj i zapadnoj Evropi. zahvaljujući veterinarskim merma bruceloza je u mnogim zemljama danas eliminisana, pa se i kod ljudi javlja izuzetno retko.</s><s>U našoj zemlji se pojedinačni slučajevi i manje epidemije bruceloze registruju na području centralne Srbije i Kosova i Metohije.</s>

<s>Mere sprečevanja</s>

<s>Nabrojane mere sprečevenja zoonoza primenjuju se i kod ovog oboljenja, poseban značaj ima vakcinacija životinja, kao i zatverenje i uništenje inficiranih stada.</s><s>Produkti zaraženih životinja se ne smeju koristiti.</s>

<s>Mere suzbijanja</s>

<s>Pri pojavi bruceloze, uz zoohigijenske mere sprovode se epizotološka i epidemiološka ispitivanja, čiji cilj utvrđivanje svih inficiranih osoba.</s>

<s>Bolesnici se hospitalizuju prema kliničkim indikacijama, a posebna izolacija nije potrebna. sprovodi se dezinfekcija mokraće i drugog bolesničkog materijala.</s><s>Završna dezinfekcija nije potrebna.</s><s>Bruceloza podleže obaveznom prijavljivanju.</s>

<s>Izvori</s>

<s>Spoljašnje veze</s>

<s>Infektivne bolesti</s>

